ვაგნერის ჯგუფის აჯანყება
ვაგნერის ჯგუფის აჯანყება — დაიწყო 2023 წლის 23 ივნისს, მას შემდეგ, კერძო სამხედრო კომპანია „ვაგნერის“ ლიდერმა ევგენი პრიგოჟინმა რუსეთის თავდაცვის სამინისტრო დაადანაშაულა მის ძალებზე თავდასხმაში და დიდი რაოდენობით ცოცხალი ძალის განადგურებაში. პრიგოჟინმა შურისძიება დაჰპირდა თავდაცვის სამინისტროს ხელმძღვანელობას. პრიგოჟინმა თქვა, რომ სამხედრო ხელმძღვანელობაში „ბოროტება“ უნდა შეწყდეს და პირობა დადო, რომ „სამართლიანობის მარშს“ მიმართავდა. მან ასევე დაადანაშაულა თავდაცვის მინისტრი სერგეი შოიგუ უკრაინაში რუსეთის შეჭრის შესახებ სიცრუეში, მათ შორის უკრაინისა და ნატოს გეგმების რუსეთზე თავდასხმის შესახებ, და ასევე დაადანაშაულა იგი რუსეთის ბრძოლის ველზე წარუმატებლობაში და რუსი სამხედროების დახოცვაში, მან ასევე განაცხადა, რომ რუსეთის ომი უკრაინაში ელიტების სასარგებლოდ იყო გამიზნული. შედეგად, უშიშროების ფედერალურმა სამსახურმა (FSB) აღძრა სისხლის სამართლის საქმე პრიგოჟინის წინააღმდეგ „შეიარაღებული აჯანყების წაქეზებისთვის“. პრიგოჟინმა თავისი 25 000 დაქირავებული მებრძოლი გაიყვანა უკრაინიდან და შეიყვანა რუსეთში, დონის როსტოვში, როსტოვის ოლქში, და პირობა დადო: „თუ ვინმე შეგვიშლის ხელს, ჩვენ ყველას გავანადგურებთ!“ პრიგოჟინმა თქვა, რომ მის ძალებს არ შეექმნათ წინააღმდეგობა დონის როსტოვში შესვლისას. პუტინმა უპასუხა PMC Wagner-ის წინსვლას და აღწერა მისი ქმედებები, როგორც „ღალატი“ და „ზურგში დარტყმა“ რუსეთ-უკრაინის ომის ფონზე და დაემუქრა „მკაცრი ნაბიჯების“ გადადგმით ამბოხების ჩასახშობად. თავდაცვის სამინისტრომ უარყო პრიგოჟინის პრეტენზია მის ძალებზე თავდასხმის შესახებ და რუსი გენერალი სერგეი სუროვიკინი ინტერნეტში გამოქვეყნებულ ვიდეოში ვაგნერის ძალებს იარაღის დაყრისკენ მოუწოდა.